สเต๊ทเครื่องฟังตรวจคืออะไร
เครื่องฟังตรวจ ที่แพทย์คล้องเข้าที่หูสองข้าง แล้วมีสายยาวสำหรับจ่อตรวจตามส่วนต่างๆ ของคนไข้ ประโยชน์ของมันก็สำหรับใช้ฟังเสียงหัวใจ เสียงปอด เสียงลำไส้ เคลื่อนตัว และเสียงการไหลเวียนของเลือด โดยมากแพทย์จะใช้สเต๊ทจ่อตรวจที่หน้าอก ฟังเสียงหัวใจและปอดหน้าท้อง ฟังเสียงลำไส้ หรือข้อพับแขน ตรวจวัดความดันเลือด บุคคลที่เป็นแพทย์จึงต้องพกสเต๊ทติดมือ บางคนก็คล้องไว้ที่คอ เวลาออกปฏิบัติหน้าที่ จนกลายเป็นเสมือนสัญลักษณ์ของผู้เป็นแพทย์ คือ ถ้าเห็นคนถือสเต๊ทมาแต่ไกลก็จงเดาได้เลยว่า คนๆ นั้นต้องเป็นแพทย์แน่ๆ ปัจจุบันยังมีชาวบ้านจำนวนไม่น้อยที่คิดว่า สเต๊ทคือของวิเศษ สมัยใหม่ ที่ใช้ตรวจและรักษาโรคได้ทุกอย่าง เหมือนไม้เท้าวิเศษของแม่มดหมอผีในสมัยโบราณ ความเชื่อเกี่ยวกับของวิเศษชิ้นนี้ ทำให้เกิดเรื่องขำขัน เช่น ครั้งหนึ่งพ่อพาลูกมาปรึกษาแพทย์ด้วยสงสัยว่าจะมีพยาธิอยู่ในลำไส้ แพทย์ก็ซักถามอาการเสร็จ ก็เชื่อว่าเป็นโรคพยาธิไส้เดือน จึงจ่ายยาถ่ายพยาธิให้พ่อเด็กไป พ่อเด็กยืนนิ่งอยู่พักใหญ่ไม่ยอมจากไป ในที่สุดก็ขอร้องแพทย์ว่า คุณหมอครับ กรุณาใช้เครื่องมือหมอฟังท้องของไอ้หนูให้หน่อย ดูซิว่ามันมีพยาธิอยู่สักกี่ตัว เขาคงเข้าใจผิดว่าสเต๊ท สามารถจับเสียงพยาธิได้ ต่อไปนี้เป็นตัวอย่างที่เกิดขึ้นจริงๆ อีกเรื่องหนึ่ง ลุงคนหนึ่งมาปรึกษาแพทย์ด้วยอาการปวดข้อที่หัวเข่า แพทย์ซักถามอาการเสร็จก็จับหัวเข่าโยกไปโยกมาเสร็จแล้วก็เขียนใบสั่งยาให้ไปซื้อยาที่ห้องยา
สาธารณสุข (public health)